b'\n_START_ARTICLE_\nVonteego Cummings\n_START_SECTION_\nKarijera\n_START_PARAGRAPH_\nKarijeru je zapo\xc4\x8deo na sveu\xc4\x8dili\xc5\xa1tu Pittsburgh i ondje je proveo \xc4\x8detiri sezone. Cummings se 1999. prijavljuje se na NBA draft, te bude izabran u 1. krugu (26. ukupno) od strane Indiane Pacersa. Od 1991. do 2001. igrao je za Golden State Warriorse, a sezonu kasnije proveo je kao \xc4\x8dlan Philadelphie 76ersa. Odlazi u Europu i potpisuje za talijanski Virtus iz Bologne. U sezoni 2004./05. postaje \xc4\x8dlanom srpskog Hemofarma. Natrag se vra\xc4\x87a u Ameriku i odlazi u NBDL liga\xc5\xa1a Fort Worth Flyers. Sljede\xc4\x87e sezone natrag se vra\xc4\x87a u Europu i potpisuje za srpski Partizan. Sa Partizanom je dva puta bio prvak Na\xc5\xa1e Sinalko Lige (2006. i 2007.) i jednom osvaja\xc4\x8d Jadranske lige. U lipnju 2007. potpisuje jednogodi\xc5\xa1nji ugovor sa izraelskim Maccabiem. Sljede\xc4\x87u sezonu po\xc4\x8deo je u \xc5\xa1panjolskom Estudiantesu, ali je krajem 2008. napustio klub. U 11 utakmica u ACB ligi imao je u\xc4\x8dinak od 6.7 poena i 2.6 asistencija. U sije\xc4\x8dnju 2009. odlazi u srpsku Vojvodinu Srbijegas kako bi klubu pomogao osigurati ostanak u NLB ligi. Na kraju Vojvodina je ispala iz NLB lige, a Cummings se je odlu\xc4\x8dio na odlazak iz kluba. Za Vojvodinu je prosje\xc4\x8dno u NLB ligi postizao 8.9 poena, 1.5 skokova i 2.8 asista za 26 minuta na parketu. U o\xc5\xbeujku 2009. hrvatski A-1 liga\xc5\xa1 KK Cedevita objavila je da je Cummings novi \xc4\x8dlan u njihovim redovima.'